Életbe lépett Dániában a burkatörvény | Lokál
MTI, 2018. 08. 01. 16:33
A Venstre liberális kormánypárt képviselője, Marcus Knuth “súlyosan elnyomó” jellegűnek tartja a konzervatív muszlim nők által viselt ruházatot.
A törvény támogatói és az ellene tiltakozók is felvonulást terveznek.
A rendőrség elmondta, hogy a tiltakozáson az arcukat teljesen eltakaró demonstrálókat nem büntetik, mert tettük szabad véleménynyilvánításnak minősül. Ugyanakkor büntetésben részesíthetők mindazok, akik a gyülekezésre tartva, már útközben elfedik az arcukat.
Claus Oxfeldt, a dán rendőrségi szakszervezetek elnöke szerint az irányelvek nem kellően kidolgozottak. A szakszervezetek és a rendőrség szeptemberben ül össze, hogy megvitassák a tilalom első hónapjának tapasztalatait – ismertette.
A most életbe lépett törvény kivételt tesz azokra az esetekre, amikor valaki egy “felismerhető célból” visel az arcát elfedő ruhadarabot, ilyen például a hideg időben viselt símaszk, vagy a dán közlekedési szabályok által a motorbiciklizéshez előírt bukósisak.
2016-ban a dán parlament egy olyan törvényt is megszavazott, mely a menedékkérőket az értékeik – például ékszerek, arany stb. – beszolgáltatására kötelezi, hogy ezzel járuljanak hozzá az ott tartózkodásuk költségeihez.
Címkék jog társadalom migráció migránsok Dánia burka muszlimok